stanford-oval/wikipedia huggingface dataset:
1960
נפטרו

ינואר
4 בינואר – אלבר קאמי, סופר ופילוסוף צרפתי, נהרג בתאונת דרכים (נולד ב-1913)
12 בינואר – נוויל שוט, סופר בריטי (נולד ב-1899)
28 בינואר – זורה ניל הרסטון, סופרת אפרו-אמריקאית (נולדה ב-1891)
פברואר
7 בפברואר – איגור קורצ'טוב, פיזיקאי רוסי סובייטי, אבי פצצת האטום הסובייטית (נולד ב-1903)
11 בפברואר – ויקטור קלמפרר, בלשן ועיתונאי גרמני ממוצא יהודי (נולד ב-1881)
20 בפברואר – לנרד וולי, ארכאולוג בריטי (נולד ב-1880)
אפריל
24 באפריל – מקס פון לאואה, פיזיקאי גרמני, חתן פרס נובל לפיזיקה (נולד ב-1879)
מאי
24 במאי – אברהם ארנון, איש חינוך ישראלי, חתן פרס ישראל לחינוך (נולד ב-1887)
30 במאי – בוריס פסטרנק, סופר ומשורר רוסי יהודי (נולד ב-1890)
31 במאי – ולטר פונק, מראשי המשטר הנאצי בגרמניה (נולד ב-1890)
אוגוסט
23 באוגוסט – אוסקר המרשטיין, פזמונאי (שותפו של המלחין ריצ'רד רוג'רס) (נולד ב-1895)
27 באוגוסט – אברהם מלניקוב, פסל בתקופת היישוב (נולד ב-1892)
ספטמבר
19 בספטמבר – זכריה גלוסקא, ח"כ מטעם התאחדות התימנים בישראל (נולד ב-1894)
22 בספטמבר – מלאני קליין, פסיכואנליטיקאית ופסיכותרפיסטית אוסטרית-יהודייה (נולדה ב-1882)
27 בספטמבר – סילביה פנקהרסט, סופרג'יסטית, פעילה פוליטית, ופציפיסטית בריטית (נולדה ב-1882)
אוקטובר
14 באוקטובר – אברם פדורוביץ' יופה, פיזיקאי רוסי וסובייטי ממוצא יהודי (נולד ב-1880)
נובמבר
2 בנובמבר – דימיטרי מיטרופולוס, מנצח, פסנתרן ומלחין יווני (נולד ב-1896)
16 בנובמבר – קלארק גייבל, שחקן קולנוע אמריקאי שכיכב בסרט חלף עם הרוח (נולד ב-1901)
דצמבר
10 בדצמבר – צבי פסח פרנק, אב בית דין, רבה הראשי האשכנזי של ירושלים (נולד ב-1873)
14 בדצמבר – אנטוניו ברלוצי, אדריכל איטלקי שפעל בארץ ישראל בתקופת המנדט הבריטי (נולד ב-1884)
21 בדצמבר – אריק טמפל בל, מתמטיקאי והיסטוריון של המתמטיקה (נולד ב-1883)
31 בדצמבר – רוי ארצ'יבלד יאנג, בנקאי אמריקאי ששימש כיושב ראש דירקטוריון הבנק הפדרלי עם פרוץ המשבר בוולט סטריט ב-1929 ותחילתו של השפל הגדול (נולד ב-1882)
ראו גם

1960 במדע‎
1960 בקולנוע‎
1960 בספורט‎
ילידי 1960‎
נפטרים ב-1960‎
קמרון מקבלת עצמאות
שדרת הכוכבים נחנכת
ניגריה מקבלת עצמאות
שלי יחימוביץ'
אדם
גדי איזנקוט
דייגו מראדונה
משה כחלון
Blowfish

Blowfish הוא צופן בלוקים סימטרי שפותח ב-1993 על ידי ברוס שנייר. זהו אלגוריתם הצפנה מהיר ובטוח מ-DES או IDEA ותומך במפתח בגודל משתנה בטווח של 32 עד 448 סיביות במטרה להכשירו לשימוש מקומי או לייצוא (בשל מגבלות הייצוא של ממשלת ארצות הברית על גודל מפתח ההצפנה). Blowfish אינו מוגן בפטנט או ברישיון כלשהו והוא חופשי לשימוש לכל מטרה. מאז המצאתו נבחן האלגוריתם על ידי מומחים רבים וקיבל הכרה כאלגוריתם חזק. חסרונותיו הם: גודל הבלוק, שנקבע ל-64 סיביות בלבד ועל כן אינו מתאים לתקן ההצפנה המתקדם שדורש לפחות 128 סיביות; תהליך הרחבת מפתח ארוך במידה ניכרת, דבר המאט את ביצועיו; כמו כן, התגלו מפתחות הצפנה חלשים שיש להימנע משימוש בהם.
מבנה Blowfish מזכיר רשת פייסטל בדומה ל-DES. בשל שלב ההכנה הארוך מן הרגיל ליצירת תת-מפתחות לכל סבבי ההצפנה, מתאים במיוחד כשאין צורך לשנות מפתח באופן תדיר כגון בהצפנת ארכיון קבצים או דיסק קשיח. גודל הבלוק נקבע ל-64 סיביות ואורך המפתח יכול להשתנות להשגת רמות שונות של ביטחון. הוא כולל שני שלבים עיקריים; הרחבת מפתח שבו מפתח בגודל מרבי של 448 סיביות מורחב לגודל כולל של 4,168 סיביות. ותהליך הצפנה - טרנספורמציה המבוצעת על מחצית מהקלט ב-16 סבבים לסירוגין וכוללת תמורה תלוית מפתח והחלפה תלוית מפתח, תוך שימוש בפעולות חיבור ו-XOR בלבד על מילים בגודל 32 סיביות. בנוסף לארבע פעולות נוספות של חיפוש בטבלה לפי אינדקס (lookup). האלגוריתם מכיל ארבע תיבות החלפה (S-box) דינאמיות תלויות-מפתח, המכילות 256 כניסות בגודל 32 סיביות והוא עושה שימוש בקבועים שהם חלק מספרות הערך פאי בייצוג בינארי.
תיאור האלגוריתם

הקלט הוא הערך  x (בלוק מידע המיועד להצפנה) בגודל 64 סיביות ומפתח מורחב (ראה תהליך הרחבת מפתח) המיוצג על ידי הטבלה  P המכילה 18 כניסות:
1. חוצים את הקלט לשני חצאים בגודל 32 סיביות  x_{L},x_{R}:
2. עבור  i=1,...,16 מבצעים:
3. החלף מקומות בין  x_{L} ו- x_{R} (מבטל את ההחלפה מהסבב האחרון)
4.  x_{R}=x_{R}\oplus P_{17}
5.  x_{L}=x_{L}\oplus P_{18}
6. חבר מחדש את  x_{L} ו- x_{R}.
הפונקציה  F מחלקת את  x_{L} לארבעה בתים:  a,b,c,d המשמשים כאינדקס לערך המתאים בתיבות ההחלפה (ראה להלן) ומחשבת כדלהלן: F(x_{L})=((S_{1,a}+S_{2,b}{\mbox{ mod }}2^{32})\oplus S_{3,c})+S_{4,d}{\mbox{ mod }}2^{32}
הרחבת מפתח

המפתח כולל טבלת תמורה P המכילה 18 כניסות של 32 סיביות  P_{1},P_{2},...,P_{18}. ראשית מאתחלים את כל כניסות הטבלה בערכים קבועים שהם ספרות פאי לאחר הנקודה. להלן ארבעת הערכים הראשונים בייצוג הקסדצימלי:
מוסיפים באמצעות XOR את המפתח הראשוני שמסופק על ידי המשתמש באופן מחזורי עד להשלמת כל הכניסות. לדוגמה אם המפתח מכיל  K_{1},...,K_{4} מילים בגודל 32 סיביות (בסך הכול  128 סיביות) אזי מחשבים מ-1 עד 18 את  P_{i}=P_{i}\oplus K_{((i-1){\mbox{ mod }}4)\ +\ 1}. בשלב השני מעדכנים באופן איטרטיבי את כל כניסות הטבלה באופן הבא; מתחילים בהצפנת מחרוזת אפסים ובכל שלב מחליפים את שתי הכניסות הבאות בתוצאת ההצפנה, את התוצאה חוזרים ומצפינים שוב עם המפתח המעודכן, מעדכנים את הכניסות הבאות בתוצאה וחוזר חלילה. להלן פסאודו קוד:
dl=0,dr=0
{\mbox{For }}i=1{\mbox{ to }}9{\mbox{ Do:}}
הפונקציה  {\mbox{Encipher(dl,dr)}} מתארת את תהליך ההצפנה המובא לעיל שלבים 1 עד 6.
תיבות החלפה

האלגוריתם כולל ארבע תיבות החלפה תלויות מפתח  S_{1},..,S_{4} הנקראות S-box. כל טבלת החלפה היא מערך של 256 מילים בגודל 32 סיביות והאינדקס לערך נתון הוא  S_{i,j} כאשר  i=1,...,4 מייצג את הטבלה ו- j=1,...,256 מייצג את הכניסה. היות שתיבות ההחלפה תלויות במפתח יש לבנותם בשלב ההכנה באופן דומה להרחבת המפתח. מתחילים בהצבת הערכים הקבועים (אותם מכינים מראש מהערך פאי) לאחר מכן מצפינים אפסים ואת תוצאת ההצפנה חוזרים ומצפינים שוב כך 256 פעמים כאשר בכל סבב מציבים בשתי הכניסות הבאות של כל אחת מארבע הטבלאות את תוצאת ההצפנה, מחצית בכניסה הראשונה ומחצית בכניסה הבאה אחריה וחוזר חלילה. התהליך מתואר בפסאודו קוד הבא:
dl=0,dr=0
{\mbox{For }}i=1{\mbox{ to }}4{\mbox{ Do:}}
נדרשים בסך הכול 521 סבבים של הצפנה לאתחול המפתח המורחב וכל תיבות ההחלפה.
פענוח

הפענוח מבוצע בדרך זהה למעט סדר הכניסות בטבלת התמורה  P שהוא הפוך מההצפנה.
ביטחון

האלגוריתם נחקר על ידי קריפטוגרפים רבים ולמרות שפורסמו ממצאים מעטים, לא ידועות נקודות תורפה משמעותיות. בכל אופן בהתקפה על Blowfish עם סבבים מופחתים התגלו מפתחות חלשים. למעשה קיימת מחלקה של מפתחות חלשים שקל לזהותם, העלולים לסכן את ביטחון ההצפנה ועל כן אינם מומלצים לשימוש. וינסנט ריימן פרסם התקפה דיפרנציאלית מוצלחת על Blowfish בארבעה סבבים, אולם לא ניתן להרחיבה ליותר סבבים. ממשיכו Twofish היה מבין המועמדים המובילים לתקן ההצפנה החדש של NIST ואף הוכרז על ידי מארגני התחרות כאלגוריתם בטוח.
ראו גם

Twofish
מבנה סכימתי של יישום רשת פייסטל באלגוריתם Blowfish. הסמל  \oplus  מייצג XOR
Créeme

Créeme (באנגלית: Trust Me, ובעברית: בטח בי) הוא סינגל שהוקלט על ידי הזמרת-יוצרת הקולומביאנית קרול ג'י, ביחד עם הזמר מאלומה, מתוך האלבום Ocean. השיר יצא לאור ב-1 בנובמבר 2019, על ידי חברת התקליטים יוניברסל מיוזיק לטין אנטרטיינמנט, כסינגל הרביעי מתוך האלבום.
השיר הגיע אל המקום הראשון במצעד האירפליי הלטיני.
רקע וכתיבה

השיר נכתב על ידי קרול ג'י ומאלומה והופק על ידי לסלי טררו. באפריל 2019, העניק איגוד תעשיית ההקלטות האמריקאי את מעמד הפלטינה הלטינית המשולשת לשיר, על סך מכירות של כ-180,000 עותקים במדינה.
בנוסף לכך, הועלה השיר לרשת הזרמת המדיה ספוטיפיי.
וידאו קליפ

הווידאו קליפ המלא שיצא עבור השיר הועלה לערוץ היוטיוב של קרול ג'י ב-1 בנובמבר 2018. הקליפ בוים על ידי ג'סי טררו. בתחילת הקליפ, ניתן לראות את ג'י, כשהיא מהלכת בביתה. בהמשך היא נכנסת לאמבטיה, ובסמוך לכך ניתן לראות את מאלומה.
נכון לפברואר 2020, מונה הצפיות של הקליפ עומד על כ-443 מיליון צפיות.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  אקוודור | מוניטור לטינו | 7 |  |
|  ארגנטינה | ארגנטינה הוט 100 | 13 |  |
|  ארצות הברית | בילבורד הוט 100 | - |  |
|  ארצות הברית | מצעד האירפליי הלטיני | 1 |  |
|  ארצות הברית | מצעד השירים הלטיניים | 11 |  |
|  ספרד | PROMUSICAE | 33 |  |
|  קולומביה | נשיונל-רפורט | 25 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה 3× (לטיני) | 180,000 |
 מכירות + הזרמת מדיה בלבד
הערות שוליים

↑  Karol G & Maluma – Créeme (באנגלית), נבדק ב-2019-05-10
↑  Karol G Chart History, Billboard
1 2  Karol G & Maluma – Créeme (באנגלית), נבדק ב-2019-05-10
1 2  Gold & Platinum, RIAA (באנגלית)
↑  Créeme, נבדק ב-2019-05-10
1 2 3   KAROL G, Maluma - Créeme (Official Video), סרטון  באתר יוטיוב (אורך: 4:04)
| קרול ג'י |
| --- | --- | --- |
| דיסקוגרפיה • וידאוגרפיה • שירים | דיסקוגרפיה • וידאוגרפיה • שירים |  |
| אלבומי אולפן | Unstoppable • Ocean • KG0516 • Mañana Será Bonito |  |
| מיקסטייפים | Super Single • Mañana Será Bonito (Bichota Season) |  |
| סיבובי הופעות | Ocean World Tour • Bichota Tour • Strip Love Tour • Mañana Será Bonito Tour |  |
| ערכים קשורים | Universal Music Latin Entertainment |  |
| קרול ג'י – סינגלים |
| --- | --- | --- |
| Super Single | "Dime Que Si" • "Bajo Control" • "Gracias" • "Amor de Dos" • "Lloro Por Ti" • "Ricos Besos" • "Si Te Confieso" • "Ya No Te Creo" • "Te Lo Quiero Hacer" • "Dime" |  |
| Unstoppable | "Casi Nada" • "Muñeco de Lego" • "Hello" • "A Ella" • "Ahora Me Llama" • "Eres Mi Todo" • "La Dama" |  |
| Ocean | "Pineapple" • "Mi Cama" • "Culpables" • "Créeme" • "Punto G" • "Ocean" • "Love with a Quality" • "Dices Que Te Vas" |  |
| KG0516 | "Tusa" • "Ay, Dios Mío!" • "Bichota" • "Location" • "El Makinon" • "El Barco" • "200 Copas" |  |
| Mañana Será Bonito | "Provenza" • "Gatúbela" • "Cairo" • "X Si Volvemos" • "TQG" • "Mientras Me Curo del Cora" • "Amargura" |  |
| סינגלים אחרים | "En la Playa" • "Mi Mala" • "Mi Mala (Remix)" • "Tu Pum Pum" • "Princesa" • "Dicen" • "Calypso (Remix)" • "Dame Tu Cosita (Remix)" • "Secreto" • "Hijoepu*#" • "China" • "Follow" • "X" • "Caramelo (Remix)" • "Don't Be Shy" • "Sejodioto" • "No Te Deseo El Mal" • "Friki" • "Mamiii" • "Un Viaje" • "La Vida Es Una" |  |
| מאלומה |
| --- | --- | --- |
| דיסקוגרפיה • פרסים ומועמדויות • שירים • סיבובי הופעות | דיסקוגרפיה • פרסים ומועמדויות • שירים • סיבובי הופעות |  |
| אלבומי אולפן | Magia • Pretty Boy, Dirty Boy • F.A.M.E. • 11:11 • Papi Juancho |  |
| אלבומים אחרים | PB.DB The Mixtape |  |
| מיקסטייפים | #7DJ (7 Días En Jamaica) |  |
| סיבובי הופעות | Pretty Boy, Dirty Boy World Tour • F.A.M.E. Tour |  |
| ערכים קשורים לדף | X • Marry Me |  |
| מאלומה – שירים |
| --- | --- | --- |
| Magia | "Farandulera" • "Loco" • "Obsesión" • "Magia" • "Pasarla Bien" • "Miss Independent" |  |
| PB.DB The Mixtape | "La Temperatura" • "La Curiosidad" • "Carnaval" • "Addicted" |  |
| Pretty Boy, Dirty Boy | "El Tiki" • "Borró Cassette" • "El Perdedor" • "Sin Contrato" |  |
| F.A.M.E. | "Felices los 4" • "Corazón" • "El Préstamo" |  |
| 11:11 | "HP" • "11 PM" • "Instinto Natural" • "No Se Me Quita" • "Soltera" |  |
| Papi Juancho | "ADMV" • "Hawái" • "Parce" |  |
| סינגלים אחרים | "Cuatro Babys" • "Colors" • "Pa' Ti + Lonely" • "Marry Me" • "Tukoh Taka" |  |
| השתתפות בסינגלים | "Clandestino" • "Desde Esa Noche" • "Vente Pa' Ca" • "Sim ou Não" • "Chantaje" • "Me Llamas (Remix)" • "Trap • "Arms Around You" • "Créeme" • "Medellín" • "Djadja Remix" |  |
| סינגלים שיווקיים | "GPS" • "Vitamina" • "Marinero" |  |
| --- | --- |
בקרת זהויות :  MusicBrainz release group: f7f4f8d2-917f-40da-bcf3-c22473ff243a
1330

שנת 1330 היא השנה ה-30 במאה ה-14. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

בולגרים מובסים בקרב וולבוז'ד על ידי הסרבים. חלקים מבולגריה עוברים לשלטון סרבי.
הונגרים מובסים בקרב פוסאדה על ידי הוולאכים.
28 ביולי – לאחר הניצחון על הכוחות הבולגריים בקרב ולבאז'ד משיגים הסרבים שליטה על הבלקן
19 בנובמבר – אדוארד השלישי, מלך אנגליה עולה לשלטון, לאחר שביצע הפיכה כנגד העוצר רוג'ר מורטימר
נולדו

פטר פארלר – אדריכל צ'כי-גרמני (נפטר ב-1399)
15 ביוני – אדוארד הנסיך השחור, יורש העצר של אנגליה (נפטר ב-1376)
25 באוקטובר – לואי השני, רוזן פלנדריה (נפטר ב-1384)
נפטרו

עמנואל הרומי – משורר יהודי-איטלקי.
מקסימוס פלנודס – ידען ביזנטי.
31 ביולי – מיכאיל שישמן, קיסר בולגריה, מהאימפריה הבולגרית השנייה
2 באוגוסט – יולנד דה דרה, המלכה הרעיה של מלך סקוטלנד אלכסנדר השלישי. (נולדה ב-1263)
ראו גם

ילידי 1330‎
נפטרים ב-1330‎
Bootstrap (סטטיסטיקה)

Bootstrap או בוטסטראפ היא טכניקה בסטטיסטיקה ובלמידת מכונה אשר כוללת דגימה מחדש של נתונים. הטכניקה מבוססת על משיכת דגימות מהנתונים המקוריים שוב ושוב, תוך החזרתם למאגר הנתונים לאחר כל דגימה, כלומר, דגימה "עם החזרה". המשמעות היא שנקודת נתונים מסוימת יכולה להיכלל במערך הנתונים שנדגם מחדש מספר פעמים.
בדרך כלל הנתונים אשר בידנו הם רק מדגם קטן מתוך האמת המלאה. ולכן בוטסטראפ מבוסס באופן רופף על חוק המספרים הגדולים האומר כי עם מספיק נתונים, התפלגות האמפירית תהיה הערכה טובה להתפלגות האמיתית.
באמצעות בוטסטראפ אפשר ליצור התפלגות של הערכות, במקום הערכה בודדת אחת. ההתפלגות הזו מספקת מידע על מידת הוודאות או חוסר הוודאות של ההערכות. במקום להסתמך על מדגם יחיד וזה מאפשר להעריך את התכונות של מדגם גדול יותר ולהפיק מסקנות אמינות יותר על האוכלוסייה הכללית.
זהו כלי עזר בתחומים של סטטיסטיקה ולמידת מכונה, בהם מתמודדים עם נתונים מוגבלים ומנסים להפיק מהם תובנות מדויקות ככל האפשר. הוא מאפשר לחשב רווחי ביטחון להערכות, לבדוק מודלים סטטיסטיים ולבצע אנליזות רגישות בצורה גמישה ובלתי תלויה בהנחות מסוימות לגבי התפלגות הנתונים.
מתודולוגיה

המתודולוגיה כוללת מספר שלבים פשוטים אך חשובים להפקת הערכות מדויקות ומידע על אי-ודאות מהמדגם הנתון. הנה תיאור מפורט של התהליך הבסיסי:
דגימה מחדש עם החזרה (Resampling with Replacement) :
שלב זה כולל יצירת מדגם מתוך המדגם המקורי על ידי דגימה מחדש עם החזרה. בכל דגימה, אנו בוחרים באופן אקראי נקודת נתונים מתוך המדגם המקורי ומחזירים אותה חזרה למדגם. תהליך זה חוזר על עצמו עד שיש לנו מדגם חדש בגודל זהה למדגם המקורי.
לדוגמה, אם המדגם המקורי כולל  N נקודות נתונים, אזי כל מדגם  K יכלול גם הוא  N נקודות נתונים, כאשר חלק מהנקודות עשויות להופיע יותר מפעם אחת ואחרות עשויות לא להופיע כלל.
חזרה על הדגימה מספר פעמים (Repeated Resampling) :
על מנת לקבל הערכות מדויקות ואמינות, יש לחזור על תהליך הדגימה מחדש מספר רב של פעמים. כל חזרה כזו יוצרת מדגם בוטסטראפ חדש.
לדוגמה, אם אנו מחליטים לבצע 1,000 חזרות, יהיו לנו 1,000 מדגמים שונים.
חישוב מדד העניין על כל מדגם (Estimation on Each Bootstrap Sample) :
עבור כל מדגם בוטסטראפ, אנו מחשבים את המדד הסטטיסטי בו אנו מעוניינים, כגון ממוצע, חציון, סטיית תקן או כל מדד אחר.
שלב זה יוצר התפלגות של המדד הסטטיסטי על פני כל המדגמים שנוצרו.
הפקת הערכות ורווחי ביטחון (Inference from the Bootstrap Distribution) :
על סמך ההתפלגות של המדד הסטטיסטי מכל המדגמים, ניתן להפיק הערכות שונות. למשל, ניתן לחשב את הממוצע והחציון של המדדים הסטטיסטיים על פני כל המדגמים.
כמו כן, ניתן להעריך רווחי ביטחון על ידי חישוב אחוזונים מההתפלגות. לדוגמה, רווח הביטחון של 95% ניתן על ידי חישוב האחוזונים ה-2.5 וה-97.5 של ההתפלגות.
דוגמה מתמטית: נניח שיש לנו מדגם מקורי הכולל 5 נקודות נתונים:  {x_{1},x_{2},x_{3},x_{4},x_{5}}. תהליך ה-Bootstrap כולל את הצעדים הבאים:
יצירת מדגם Bootstrap על ידי דגימה עם החזרה, לדוגמה:  {x_{1},x_{1},x_{2},x_{3},x_{4}}.
חזרה על הדגימה מחדש 1,000 פעמים ליצירת 1,000 מדגמים שונים.
חישוב ממוצע עבור כל אחד מ-1,000 המדגמים.
הפקת התפלגות הממוצעים וניתוח ההתפלגות לצורך הפקת רווחי ביטחון והערכות נוספות.
היסטוריה

הטכניקה של בוטסטראפ פותחה בשנות ה-70 על ידי הסטטיסטיקאי ברדלי אפרון. בשנת 1979 אפרון פרסם מאמר פורץ דרך שהציג את השיטה והראה כיצד ניתן להשתמש בה כדי להעריך את האי-ודאות של מדגמים סטטיסטיים באופן יעיל.
לפני הפיתוח של בוטסטראפ סטטיסטיקאים השתמשו בשיטות כמו Jackknife resampling (אנ') להערכת טעויות במדגמים. אף על פי שהשיטה של Jackknife הייתה שימושית, היא הייתה מוגבלת במצבים מסוימים ולא יכלה לספק הערכות אמינות בכל המצבים.
ההצגה של בוטסטראפ שינתה את הדרך שבה סטטיסטיקאים ומדעני נתונים ניגשו לבעיות של דגימה ואמידה של אי-ודאות. בזכות הפשטות והגמישות של השיטה, בוטסטראפ זכתה לפופולריות רבה והפכה לכלי מרכזי בארגז הכלים של סטטיסטיקאים ומדעני נתונים.
מאז פיתוחה, השיטה של בוטסטראפ הותאמה ושופרה במגוון דרכים. כיום קיימות וריאציות רבות של השיטה, כולל בוטסטראפ פרמטרי ולא פרמטרי, ובוטסטראפ לשיפור ביצועים של מודלים מורכבים. התקדמות הטכנולוגיה והעלייה בכוח המחשוב הזמין אפשרו את היישום הנרחב של השיטה על מערכי נתונים גדולים ומורכבים, מה שהוביל לשיפור משמעותי ביכולת לבצע אנליזות סטטיסטיות מדויקות ואמינות.
יתרונות

פשטות וגמישות: שיטת הבוטסטראפ היא פשוטה להבנה וליישום, ואינה דורשת הנחות חזקות על התפלגות הנתונים. זה הופך אותה לגמישה במיוחד ומתאימה לשימוש במגוון רחב של בעיות סטטיסטיות.
הערכת אי-ודאות: הבוטסטראפ מאפשר להעריך את אי-הוודאות במדדים סטטיסטיים בצורה מדויקת יותר מאשר שיטות מסורתיות אחרות, כגון Jackknife. זה מאפשר לחשב רווחי ביטחון בצורה אמינה יותר.
התאמה למודלים מורכבים: בניגוד לשיטות אחרות, הבוטסטראפ מתאים היטב להערכת טעויות במודלים סטטיסטיים מורכבים ובמצבים בהם אין פתרונות אנליטיים פשוטים.
שימוש חוזר בנתונים: השיטה עושה שימוש חוזר בנתונים הקיימים, דבר שחוסך במשאבים ונמנע מהצורך באיסוף נתונים נוספים.
חסרונות

כוח מחשוב גבוה: השימוש בבוטסטראפ כרוך בדגימה חוזרת ונשנית של נתונים, דבר שמצריך כוח מחשוב רב במיוחד כאשר מדובר במערכי נתונים גדולים או במודלים מורכבים.
הנחות על המדגם המקורי: השיטה מניחה שהמדגם המקורי הוא ייצוג אמין של האוכלוסייה הכללית. אם המדגם המקורי אינו מייצג כהלכה, ההערכות שמתקבלות עשויות להיות מוטות.
רגישות לערכי קיצון: כמו שיטות דגימה אחרות, גם הבוטסטראפ יכול להיות רגיש לערכי קיצון (outliers) במדגם המקורי, מה שעלול להשפיע על תוצאות ההערכה.
הערות שוליים

1 2  Bootstrapping – Introduction to Machine Learning in Python, carpentries-incubator.github.io
1 2  Efron’s bootstrap
| --- | --- |
בקרת זהויות :  NLI: 987007536908405171  BnF: cb12378257v (data)  LCCN: sh91004766  NKC: ph225449
1869 בארצות הברית

| 0 | 1 | 2 | 3 |
| --- | --- | --- | --- |
| «««  1868   1867  1866 |  דגל ארצות הברית | 1869  בארצות הברית |  »»»  1870   1871   1872 |
כל ערכי השנים בארצות הברית • אירועים בולטים בעולם ב-1869 פורטל ארצות הברית • לוח שנה של שנת 1869
1869 בארצות הברית הייתה השנה בה חגגה ארצות הברית 93 שנה מיום היווסדה.
הנהגה

הנשיא: אנדרו ג'ונסון (המפלגה הדמוקרטית) עד 4 במרץ, יוליסס ס. גרנט (המפלגה הרפובליקנית)
סגן הנשיא: התפקיד לא היה מאויש עד 4 במרץ, סקיילר קולפקס (המפלגה הרפובליקנית)
אירועים בולטים

פרק זה לוקה בחסר. אנא תרמו לוויקיפדיה ו.
4 במרץ – יוליסס ס. גרנט מושבע בתור הנשיא ה-18 של ארצות הברית.
10 במאי – נשלמת הנחת מסילת הברזל הטרנסקונטיננטלית הראשונה בארצות הברית לאומהה (הידועה גם כמסילת הרכבת לאוקיינוס השקט) ובכך חוברו מזרח ומערב ארצות הברית.
8 באוקטובר – פרנקלין פירס, נשיאה ה-14 של ארצות הברית, נפטר משחמת הכבד (תוצאה של אלכוהוליזם).
10 בדצמבר – טריטוריית ויומינג מחוקקת חוק המעניק לנשים את הזכות להצביע, אחד החוקים הראשונים מסוגו בעולם.
28 בדצמבר – ויליאם סמפל רושם פטנט על המסטיק.
נולדו

22 בדצמבר – ביינברידג' קולבי, מזכיר המדינה של ארצות הברית (נפטר ב-1950)
נפטרו

פרק זה לוקה בחסר. אנא תרמו לוויקיפדיה ו.
25 בינואר – פרנסיס פיקנס, עורך דין ופוליטיקאי אמריקני (נולד ב-1805)
8 באוקטובר – פרנקלין פירס, נשיאה ה-14 של ארצות הברית (נולד ב-1804)
10 במאי: נשלמת הנחת מסילת הברזל הטרנסקונטיננטלית הראשונה בארצות הברית
פרנקלין פירס
1709

שנת 1709 היא השנה התשיעית במאה ה-18. זוהי שנה רגילה, שאורכה 365 ימים. 1 בינואר 1709 לפי הלוח הגרגוריאני מקדים את 1 בינואר לפי הלוח היוליאני ב-11 ימים.
כל התאריכים שלהלן הם לפי הלוח הגרגוריאני.
אירועים

8 ביולי – במהלך מלחמת הצפון מתחולל קרב פולטבה בין קרל ה-12 מלך שוודיה ובין פיוטר הגדול צאר רוסיה, המסתיים בניצחון רוסיה הצארית
נולדו

25 בפברואר – קרלו גולדוני, מחזאי איטלקי (נפטר ב-1793)
3 במרץ – אנדריאס זיגיסמונד מרגרף, כימאי גרמני (נפטר ב-1782)
10 במרץ – גאורג שטלר, חוקר טבע גרמני (נפטר ב-1746)
17 במרץ – אלכסיי רזומובסקי, אציל וגנרל רוסי (נפטר ב-1771)
25 ביוני – פרנצ'סקו אראיה, מלחין איטלקי (נפטר ב-1770)
3 ביולי – וילהלמינה מפרוסיה, נסיכת פרוסיה (נפטרה ב-1758)
18 בספטמבר – סמואל ג'ונסון, סופר ומשורר אנגלי (נפטר ב־1784)
2 בנובמבר – אן, הנסיכה המלכותית, בתו של ג'ורג' השני, מלך בריטניה ורעייתו של וילם הרביעי, נסיך אורנז'-נסאו (נפטרה ב-1759)
25 בנובמבר – פרנץ בנדה, כנר ומלחין בוהמי (נפטר ב-1786)
18 בדצמבר – יליזבטה, קיסרית רוסיה (נפטרה ב-1761)
29 בדצמבר – יליזבטה, קיסרית רוסיה (נפטרה ב-1761)
נפטרו

8 בפברואר – ג'וזפה טורלי, ויולן, כנר ומלחין איטלקי (נולד ב-1658)
19 באפריל – לואי דה דוראס, הרוזן השני מפברשאם (נולד ב-1641)
13 בספטמבר – כריסטופורו קארסאנה, מלחין, נגן עוגב וזמר איטלקי (נולד ב-1640)
22 בספטמבר – איוואן מזפה, הטמאן אוקראינה (נולד ב-1639)
ראו גם

1709 בספרות‎
ילידי 1709‎
נפטרים ב-1709‎
Bootylicious

"Bootylicious" הוא סינגל שהוקלט על ידי להקת הבנות האמריקאית דסטיניז צ'יילד. הוא יצא לאור ב-22 במאי 2001, על ידי חברת התקליטים קולומביה רקורדס, כסינגל השלישי מתוך האלבום Survivor. הוא נכתב והופק על ידי רוב פוסארי, ביונסה נואלס ופלונטה מור. כיוון שנכלל בשיר סימפול של "Edge of Seventeen" נזקף קרדיט נוסף לכתיבתו לצ'ארלי סקילינג ולסטיבי ניקס.
"Bootylicious" זכה להצלחה מסחרית, והפך לסינגל הרביעי של הקבוצה שהגיע למקום הראשון בבילבורד הוט 100. בנוסף, הגיע לחמשת השירים הפותחים במצעדי הפזמונים של אוסטרליה, קנדה, הולנד והממלכה המאוחדת. ברמיקס של רוקויילדר של השיר השתתפה מיסי אליוט, והוא נכלל בפסקול של Carmen: A Hip Hopera ובאלבום הרמיקס This Is the Remix.‏
על-אף שהמונח "bootylicious" כבר היה בשימוש על ידי הראפר סנופ דוג בשירו של ד"ר דרה "Fuck wit Dre Day (And Everybody's Celebratin')", הפופולריות של שיר זה גרמה למונחה להתפשט ולהפוך למשומש בשפת היומית בארצות הברית. בשנת 2004 הפירוש שלו נוסף למילון האנגלי של אוקספורד: "אישה חושנית". המונח ה-"Bootylicious" הוא הלחם של המילים "booty" (עכוז) ו-"delicious" (טעים).
כתיבה והפקה

"Bootylicious" נכתב והופק על ידי ביונסה נואלס, רוב פוסארי ופלונטה מור, והוקלט באולפני שוגרהיל ביוסטון ובאולפני סאונד און סאונד בניו יורק. ישנם סיפורים סותרים על מקור השיר: לדברי נואלס, ההשראה לכתיבת השיר התרחשה בעת טיסה ללונדון או ליפן כשהיא מאזינה לריף הגיטרה של "Edge of Seventeen" של סטיבי ניקס, שהזכירו לה אישה חושנית. לדברי פוסארי, הוא רצה לבנות את "Bootylicious" על מקצב של "Eye of the Tiger" בביצוע להקת סורבייבר. הוא רצה ליצור ריף גיטרה חדש, על מנת לא להפסיד את רוב כספי התמלוגים מהשיר. אולם מנהל הלהקה מתיו מאן לכך.
הצלחה המסחרית

"Bootylicious" הופיע לראשונה במצעד הבילבורד הוט 100 במקום ה-66 ב-9 ביוני 2001. תשעה שבועות לאחר מכן עלה למקום הראשון, והפך לסינגל הרביעי והאחרון של הדסטיניז צ'יילד שעושה זאת. הוא נשאר בטבלת הדירוג השבועית במשך תשעה־עשר שבועות נוספים. בנוסף, הגיע השיר למקום החמישי במצעד שירי הרדיו ולמקום השני במצעד הסינגלים המסחריים מאחורי "Loverboy" של מריה קארי.
בממלכה המאוחדת הגיע "Bootylicious" בשיאו במצעד הסינגלים הבריטי למקום השני, מאחורי "Eternal Flame" של אטומיק קיטן. הוא מכר למעלה מ-169,000 עותקים פיזיים במדינה, והחזיר את Survivor לראש מצעד האלבומים הבריטי. בנוסף, הגיע לעשרת השירים הפותחים במספר מדינות אחרות, כמו אוסטרליה, קנדה, הולנד, אירלנד, ניו זילנד, נורווגיה, סקוטלנד ושוודיה.